ดิสนีย์ เครียด!! แฮกเกอร์ขู่ปล่อย “หนังใหม่” ยังไม่เข้าโรง - FINNOMENA
บ็อบ อิเกอร์ CEO ดิสนีย์ ระบุเมื่อวันที่ 15 พ.ค. ว่าบริษัทถูกกลุ่มแฮกเกอร์ อ้างว่าสามารถเข้าถึงภาพยนตร์เรื่องใหม่ที่ยังไม่เข้าโรงฉาย พร้อมเรียกค่าไถ่เป็นเงินมหาศาล
16 พ.ค. 2560

บ็อบ อิเกอร์ CEO ดิสนีย์ ระบุเมื่อวันที่ 15 พ.ค. ว่าบริษัทถูกกลุ่มแฮกเกอร์ อ้างว่าสามารถเข้าถึงภาพยนตร์เรื่องใหม่ที่ยังไม่เข้าโรงฉาย พร้อมเรียกค่าไถ่เป็นเงินมหาศาล
โดย CEO ดิสนีย์ ไม่ได้ระบุชื่อภาพยนตร์ที่ถูกขโมย แต่ยืนยันว่าบริษัทจะไม่ยอมจ่ายเงินให้แก่พวกอาชญากรไซเบอร์อย่างแน่นอน พร้อมกล่าวว่าขณะนี้กำลังทำงานร่วมกับเจ้าหน้าที่สืบสวนสอบสวนของสหรัฐฯ
ทั้งนี้ เดอะการ์เดียน สื่ออังกฤษได้เผยว่า หนังฟอร์มยักษ์ที่โดนแฮกนั้น คือหนังเรื่อง “Pirates of the Carribian” ภาค 5 ที่มีกำหนดเข้าโรงฉายในวันที่ 26 พ.ค.
ขณะที่ด้านแฮกเกอร์ ได้เรียกร้องให้ ดิสนีย์ ชำระค่าไถ่ในสกุลเงินออนไลน์ “บิตคอยน์” และขู่จะตัดภาพยนตร์บางส่วนออกมาปล่อย ความยาว 5 นาที และ 20 นาทีตามลำดับ หากไม่ได้ค่าไถ่ตามที่ขอ
เดดเมนเทลโนเทลส์ เป็นภาคที่ 5 ของหนังโจรสลัดสุดฮิต ไพเรตส์ออฟเดอะแคริบเบียน ซึ่งมีนักแสดงชื่อดัง “จอห์นนี เดปป์” เป็นตัวแสดงหลัก และติดอันดับหนังทำเงิน box office สูงถึง 3,700 ล้านดอลลาร์สหรัฐตั้งแต่ปี 2003
ที่มา : http://positioningmag.com/1125760
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: